recursal/SuperWikiNEXT-32B huggingface dataset:
செயற்கைத் துணைக்கோள் படம் மதேரா தீவு
இருப்பிடம்
**மதேரா** என்பது அத்திலாந்திக்குப் பெருங்கடலில் உள்ள போர்த்துகல் நாட்டின் தன்னாட்சிப் பகுதியான ஒரு தீவு.. மதேரா தீவுக்கூட்டத்தில் உள்ள ஆகப்பெரிய, 740.7 சதுர கி,மீ பரப்பளவு கொண்ட, தீவு. இத்தீவில் 2011 ஆம் ஆண்டுக் கணக்கெடுப்பின் படி 262,456. பேர்கள் வாழ்கிறார்கள். இந்த மதேரா தீவுக்கூட்டத்தில் அகோத்தினோ தீவு, சாவோ இலாரென்சோ தீவு மோலே தீவு ஆகியவும் உள்ளன. 

இந்த மதேரா தீவு அத்திலாந்திக்குப் பெருங்கடலின் அடித்தளத்தில் இருந்து எழுந்து கடல் மட்டத்துக்கு மே;ல் தெரியுமாறு நிற்கும் எரிமலைக் கேடயமாக உள்ளது. எரிமலையானது ஆப்பிரிக்க ஓடு என்பதில் பெருங்கடலில் கிழக்கு மேற்காக அமைந்த பிளவில் அமைந்துள்ளது. எரிமலையின் இயக்கம் 6500 ஆண்டுகளுக்கு முன்பு நிகழ்ந்தது. இதன் விளைவாக கூம்பு வடிவ, எரிகுழம்பு எழுந்த (cinder cones), பகுதிகள் உருவாகியுள்ளன. இந்தத் தீவு மயோசீன் (Miocene) என்னும் காலப்பகுதியில் 5 மில்லியன் ஆண்டுகளுக்கு முன்பாக உருவாகத்தொடங்கி பிளைசுட்டோசீன் (Pleistocene) என்னும் காலப்பகுதியில் அதாவது 700,000 ஆண்டுகளுக்கு முன்புவரை தொடர்ந்தது.

மதேராத் தீவே இத்தீவுக்கூட்டத்தில் ஆகப்பெரிய தீவு. இதன் பரப்பளவு 740.7 சதுர கி.மீ. இதன் நீளம் 57 கி,மீ, மிக அகலமான பகுதி 22 கி,மீ. இந்தத் தீவின் மிக உயரமான இடம் பிக்கோ உரூயிவோ (Pico Ruivo). இதன் உயரம் 1862 மீ ஆகும். 

பல சிறு சிற்றூர்கள் இருந்தாலும், இந்த அழகான தீவுக்கு வருகை தரும் சுற்றாலப் பயணியர்களே அதிகம். ஆண்டுதோறும் ஏறத்தாழ 1.5 மில்லியன் சுற்றுலாப் பயணியர் வருகின்றனர். . மதேராவில் உள்ள இலாரிசில்வா (Laurissilva ) காடு ஐக்கிய நாடுகளின் உலக மரபிடமாக அறிவிக்கப்பட்ட இடம். 

மதேரா தீவின் ச்தலைநகரம் புஞ்சால் (Funchal)

மேற்கோள்களும் அடிக்குறிப்புகளும்
--------------------------------

1. ↑  Geldemacher et al. 2000.
2. ↑  Ribeiro, 2001.
3. ↑  "Madeira". சிமித்சோனிய நிறுவனம். .
4. ↑  .
**அமுதவல்லி** - ஜுபிடர் பிக்சர்ஸ் தயரிப்பாக 1959ல் வெளிவந்த திரைப்படம். இதில் டி. ஆர். மகாலிங்கம் கதாநாயகனாகவும், எஸ். ஏ. நடராஜன் வில்லனாகவும் நடித்தார்கள். டி. ஆர். மகாலிங்கம் இரட்டை வேடத்தில் நடித்திருந்தார்.

இடம்பெற்ற பாடல்
---------------

டி. ஆர். மகாலிங்கமும், பி. சுசீலாவும் பாடிய பின்வரும் பாடல் மிகவும் புகழ் பெற்றது:

"ஆடை கட்டி வந்த நிலவோ - கண்ணில்
மேடை கட்டி ஆடும் எழிலோ - குளிர்
ஓடையில் மிதக்கும் மலர் ஜாடையில் சிரிக்கும் இவள்
காடு விட்டு வந்த மயிலோ - நெஞ்சில்
கூடு கட்டி வாழும் குயிலோ"

துணுக்குகள்
-----------

இத்திரைப்படம் பற்றி "கல்கி" பத்திரிகையில் வந்த விமர்சன வரிகள்-
"படத்தில் சந்திரகாந்த ரசம் அருந்தினால் பழைய ஞாபகங்கள் மறையும் எனக் கூறுகிறார்கள். அது கிடைத்தால் நாமும் இப்படத்தை மறக்க தோதாக இருக்கும்"

மேற்கோள்கள்
-----------

1. ↑  Film News Anandan (23 October 2004) (in Tamil). *Sadhanaigal Padaitha Thamizh Thiraipada Varalaru*. Chennai: Sivakami Publishers. .
2. ↑  Ashish Rajadhyaksha; Paul Willemen. *Encyclopedia of Indian Cinema*. Oxford University Press, New Delhi, 1998. பக். 574. .
3. ↑  "Amudhavalli". .
சௌராட்டிர மொழியில் திருக்குறள் மொழிபெயர்ப்பு (Tirukkural translations into Saurashtra) 2015 ஆம் ஆண்டு நிலவரப்படி, திருக்குறள் ஒரு முறை மட்டுமே சௌராட்டிர மொழியில் மொழிபெயர்க்கப்பட்டுள்ளது.

இந்திய-ஐரோப்பிய மொழிக் குடும்பத்தின் இந்திய-ஈரானியக் கிளையைச் சேர்ந்த இந்திய-ஆரிய மொழி, குசராத்தின் சௌராட்டிரா பகுதியில் ஒரு காலத்தில் பேசப்பட்டது. இன்று முக்கியமாக தமிழ்நாட்டின் சில பகுதிகளில் குடியேறிய சௌராட்டிரர்களின் சிறிய மக்களால் பேசப்படுகிறது. சௌராட்டிரிய மொழி மட்டுமே இந்திய-ஆரிய மொழியாக திராவிட எழுத்துக்களைப் பயன்படுத்துகிறது. மக்கள் மொழியின் பரிச்சயத்தின் விளைவாக, குறைந்த எண்ணிக்கையிலான மக்கள் பேசும் இந்த மொழியில் திருக்குறள் மொழிபெயர்க்கப்பட்டது.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

  

  

இந்திய- ஐரோப்பிய மொழிக் குடும்பத்தின் இந்திய -ஈரானியக் கிளையைச் சேர்ந்த இந்தோ-ஆரிய மொழி, குஜராத்தின் சௌராஷ்டிரா பகுதியில் ஒரு காலத்தில் பேசப்பட்ட சௌராஷ்டிரா, இன்று முக்கியமாக தமிழ்நாட்டின் சில பகுதிகளில் குடியேறிய சௌராஷ்டிரர்களின் சிறிய மக்களால் பேசப்படுகிறது. சௌராஷ்ட்ரிய மொழி மட்டுமே இந்தோ-ஆரிய மொழியாக திராவிட எழுத்துக்களைப் பயன்படுத்துகிறது, மக்கள் மொழியின் பரிச்சயத்தின் விளைவாக, குறைந்த எண்ணிக்கையிலான மக்கள் பேசும் இந்த மொழியில் திருக்குறள் மொழிபெயர்க்கப்பட்டது.

*திருக்குறள் பாயிரம் - பிடிகா பிரகாரணம் எனற பெயரில்* எஸ். சங்கு ராம் என்பவர் சௌராட்டிர மொழியில் எழுதிய குறள் உரையின் ஒரு மொழிபெயர்ப்பு உள்ளது. இது 1980 இல் மதுரையில் அவரது மரணத்திற்குப் பின் வெளியிடப்பட்டது.  இந்தப் படைப்பு 1993 இல்  மீண்டும் வெளியிடப்பட்டது.

இதனையும் காண்க
--------------

* திருக்குறள் மொழிபெயர்ப்பு
* மொழி வாரியாக திருக்குறள் மொழிபெயர்ப்புகளின் பட்டியல்

சான்றுகள்
---------

வெளியிடப்பட்ட மொழிபெயர்ப்புகள்
------------------------------

வெளி இணைப்புகள்
---------------

1. ↑  Krishnamachari, Suganthy (2014-11-20). "Under the spell of the Kural" (in en-IN). *The Hindu*. பன்னாட்டுத் தர தொடர் எண்:0971-751X. .
2. 1 2   (in Tamil) *Tiruvalluvar 2050* (1 ). Chennai: Periyar Enthusiasts Group. 2019. பக். 683.
அம்ரித் தாரா நீர்வீழ்ச்சியின் காட்சி, சிர்மிரி .
**அம்ரித் தாரா** *(Amrit Dhara)* என்பது இந்தியாவின் சத்தீசுகர் மாநிலத்தில் உள்ள மனேந்திரகர்-சிர்மிரி-பாரத்பூர் மாவட்டத்தில் அமைந்துள்ள ஒரு இயற்கை அருவி ஆகும். இது மகாநதி ஆற்றின் துணை நதியான ஹஸ்டியோ ஆற்றிலிருந்து உருவாகிறது.  சிர்மிரியில் இருந்து 50 கிமீ தொலைவிலும் மற்றும் மனேந்திரகாரில் இருந்து 30 கிமீ தொலைவிலும் இந்த அருவியானது அமைந்துள்ளது. இந்த அருவி மனேந்திரகர்-பைகுந்த்பூர் தேசிய நெடுஞ்சாலையான என்எச் 43-இல் அமைந்துள்ளது. இந்தியாவில் சத்தீசுகரில் உள்ள மனேந்திரகர்-சிர்மிரி-பாரத்பூரில் உள்ள அம்ரித் தாராஅருவி 90.0 அடி (27.4 மீட்டர்கள்) உயரத்தில் இருந்து விழுகிறது.

வரலாறு
------

இந்த அம்ரித் தாரா அருவி, மனேந்திரகர், புனிதமான சிவன் கோவிலுக்காகவும் மிகவும் புகழ்பெற்றது. இந்த இடத்தைச் சுற்றி ஒவ்வொரு ஆண்டும் மிகவும் பிரபலமான மேளா நடத்தப்படுகிறது. இந்த மேளா 1936 ஆம் ஆண்டில் கோரியா மாநிலத்தின் அரசராக இருந்த ராமானுஜ் பிரதாப் சிங்கு டியோவால் தொடங்கப்பட்டது. மகா சிவராத்திரி விழாவின் போது நடைபெறும் இந்த விழாவிற்கு இலட்சக்கணக்கான பக்தர்கள் வந்து செல்கின்றனர்.

இந்த அருவியானது இதைச் சுற்றியுள்ள பகுதி, மக்களுக்கு குறிப்பாக குடும்பங்களுக்கு ஒரு புகழ்பெற்ற சுற்றுலாத் தலம் ஆகும். இந்த இடத்தின் அழகு ஒவ்வொரு பார்வையாளர்களையும் மயக்குவதோடு அடிக்கடி அந்த இடத்திற்குச் செல்ல அவர்களை ஈர்க்கிறது.

மேற்கோள்கள்
-----------

1. ↑  Hydrology and Water Resources of India by Sharad K. Jain, Pushpendra K. Agarwal, Vijay P. Singh, 2007
Search Wikisource
விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**இராமச்சந்திரக் கவிராயர் தனிப்பாடல்கள்**

**இராமச்சந்திரக் கவிராயர்** என்பவர் 19-ஆவது நூற்றாண்டில் சென்னையில் வாழ்ந்த ஒரு புலவர். இவர் சிறந்த கவிஞராக விளங்கியதால் இவருக்குக் கவிச்சக்கரவர்த்தி, கவிராயர் எனப் பாராட்டப்பெற்றவர்

இவர் இராச நல்லூரில் பிறந்தவர் என்றும், இராசு மரபினர் என்றும் சைவ சமயத்தைச் சேர்ந்தவர் என்றும் குறிப்புகள் உள்ளன.

இவர் சென்னைக் கல்விக் கழகத்தில் உறுப்பினராக விளங்கினார். அப்பொழுது ஆட்சியாளராக இருந்த எல்லீசு துரையுடன் நெருங்கிப்பழகினார்.

இவர் பல தனிப்பாடல்கள் பாடியுள்ளார். அவற்றில் பலவும் தனிச்செய்யுட் சிந்தாமணி என்ற நூலில் காணப்படுகின்றன.
*நடுவெழுத்தலங்காரம், சத்தபங்கி, நவபங்கி*, முதலிய சித்திரக் கவிகள் பாடுவதில் இவர் மிக வல்லவராயிருந்தார்" என்கிறது வாழ்வியற் களஞ்சியம்.

இவை தவிர *சகுந்தலை விலாசம், தாருக விலாசம், இரணிய வாசகப்பா, இரங்கூன் சண்டை நாடகம், குரவச் சக்கரவர்த்தி நாடகம்* முதலிய நூல்களை இயற்றியுள்ளார். 

இவர் எளிய சொற்களில் நகைச்சுவை பொருந்தப் பாடும் ஆற்றலும் பெற்றிருந்தார். இவர் சிறந்த நாடக ஆசிரியருமாவார்.

இவரது பாடல் ஓர் எடுத்துக்காட்டு
-------------------------------

இவர் தனது பாடல் ஒன்றில் *புல்லுக் கட்டு*, *நெல்லுக் கட்டு*, 'பணக்கட்டு*,* சொல்லுக் கட்டு*,* மல்லுக்கட்டு *என்று சொற்களை அடுக்குச் செல்வது இவரது தமிழ்நடைக்கு ஓர் எடுத்துக்காட்டு.* 

புல்லுக் கட்டும் விறகும் சுமந்தபேர் பூர்வ காலத்துப் புண்ணிய வசத்தினால்  

நெல்லுக் கட்டும் பணக் கட்டும் கண்டபின் நீலக்கல்லில் கடுக்கனும் போடுவார்  

சொல்லுக் கட்டும் புலவரைக் கண்டக் காற்றூறிப் பாய்ந்து கதவை அடைத்து எதிர்  

மல்லுக் கட்டும் மடையரைப் பாடவோ மலைச் சாரலில் வாழ் பெரியம்மையே. (3)

அடிக்குறிப்புகளும் மேற்கோள்களும்
--------------------------------

1. ↑  வாழ்வியற் களஞ்சியம், தொகுதி-4, தஞ்சைப் பல்கலைக்கழகம், (தஞ்சைப் பல்கலைக்கழக வெளியீடு 53-4), மறுபதிப்பு 2009 (முதற்பதிப்பு திருவள்ளுவரான்டு 2018, ஏப்பிரல் 1987)
2. ↑  தனிப்பாடல் திரட்டு மூலம் பக்கம் 119-127
**பூவரசங்குப்பம் நாகேஸ்வரசுவாமி கோயில்** தமிழ்நாட்டில் விழுப்புரம் மாவட்டம், பூவரசங்குப்பம் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் நாகேஸ்வரசுவாமி, சிவலோகநாயகி சன்னதிகளும், விநாயகர், சுப்பிரமணியர், நவகிரகம், சண்டிகேஸ்வரர், ராகு உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. [[தை மாதம்]] ஆத்து திருவிழா முக்கிய திருவிழாவாக நடைபெறுகிறது.

மேற்கோள்கள்
-----------


த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க.

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம்.. பார்த்த நாள்: பெப்ரவரி 19, 2017.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம்.. பார்த்த நாள்: பெப்ரவரி 19, 2017.
1854 ஆம் ஆண்டில், பிரித்தானியக் கிழக்கிந்திய நிறுவனத்தின் கட்டுப்பாட்டு வாரியத்தின் தலைவராக இருந்த **சர் சார்லசு வுட்**, இந்தியாவிற்குள் ஆங்கில மொழிப் பயன்பாட்டிற்கு ஒரு பெரிய மாற்றத்தை பரிந்துரைத்து அன்றைய இந்தியத் தலைமை ஆளுநர் டல்ஹவுசி பிரபுவிற்கு அறிக்கை ஒன்றை அனுப்பினார். தொடக்கப் பள்ளிகளில் வட்டார மொழிகளும், உயர்நிலைப் பள்ளிகளில் ஆங்கில மற்றும் நாட்டு மொழியும், கல்லூரிகளில் ஆங்கிலமும் கல்வி ஊடகமாக இருக்க வேண்டும் என்று அவர் பரிந்துரைத்தார். இந்த அறிக்கை **வுட்சு அனுப்புகை** (*Wood's dispatch*) என அழைக்கப்படுகிறது.

இந்தியாவில் ஆங்கில மொழிக் கற்றல் மற்றும் பெண் கல்வி பரவுவதில் வூடின் கடிதம் முக்கிய பங்கு வகித்தது. நிறுவனத்தின் நிர்வாகத்தில் பணியாளர்களாகப் பயன்படுத்த இந்திய மக்களிடையே ஆங்கிலக் கல்வியைத் தொடக்குவது மிகவும் சாதகமான நடவடிக்கைகளில் ஒன்றாகக் கருதப்பட்டது. தொழிற்கல்வி மற்றும் பெண்கள் கல்விக்கும் அதிக முக்கியத்துவம் கொடுக்கப்பட்டது. பிரித்தானியப் பேரரசில் இந்தக் காலகட்டம், பிரித்தானிய அரசாங்க நிர்வாகம் இந்தியாவில் சமூக சீர்திருத்தங்களைக் கொண்டு வந்த இறுதிக் கட்டத்தின் ஒரு பகுதியாகும்.

பாிந்துரைகள்
------------

1. ஒவ்வொரு மாகாணத்திலும் ஒரு கல்வித் துறையை அமைக்க வேண்டும்.
2. லண்டன் பல்கலைக்கழக மாதிரியில், பம்பாய், கல்கத்தா, சென்னை போன்ற பெரிய நகரங்களில் பல்கலைக்கழகங்கள் நிறுவப்பட வேண்டும்.
3. ஒவ்வொரு மாவட்டத்திலும் குறைந்தபட்சம் ஒரு அரசு பள்ளி திறக்கப்படும்.
4. இணைக்கப்பட்ட தனியார் பள்ளிகளுக்கு உதவி வழங்கப்பட வேண்டும்.
5. இந்தியத் தாய்மார்களுக்கு அவர்களின் தாய் மொழியில் பயிற்சியளிக்கப்பட வேண்டும்.
6. துவக்கக்கல்வி மட்டத்திலிருந்து பல்கலைக்கழக மட்டம்வரை முறையான கல்வி முறையில் வழங்கப்பட்டவேண்டும்.
7. அரசு எப்போதும் பெண்கள் கல்வியை ஆதரிக்க வேண்டும்.

மரபுரிமை
--------

வூட் அளித்தபடி, ஒவ்வொரு மாகாணத்திலும் பல்கலைகழகங்கள் நிறுவப்பட்டன, கல்கத்தா பல்கலைக்கழகம், மும்பை பல்கலைக்கழகம், சென்னை பல்கலைக்கழகம், 1882 இல் பஞ்சாபின் பல்கலைக்கழகம் மற்றும் அலகாபாத் பல்கலைக்கழகம் ஆகியவை இந்தியாவில் மேற்கத்திய கல்வி முறை பெரும் தாக்கத்தை ஏற்படுத்தியது. இது "மக்னா கார்டா" என்று அறியப்பட்டது. மேலும் வணிகத்திற்கான கல்வியும் சேர்க்கப்பட்டுள்ளது.

மேற்கோள்கள்
-----------

1. ↑  Wood's despatch of 1854
2. ↑  Mia Carter, Barbara Harlow (2003). *Archives on Empire Volume I, From East India Company to Suez Canal*. Duke university Press. பக். 400. பன்னாட்டுத் தரப்புத்தக எண்:9780822385042. .
3. ↑  ARSU, Malik (2021). *Haryana GK*. Team ARSU. பக். 144. பன்னாட்டுத் தரப்புத்தக எண்:9798503514063. .
**இரண்டாம் அமர் சிங்** (*Amar Singh I*I)  (3 அக்டோபர் 1672 - 10 டிசம்பர் 1710) உதய்பூர் இராச்சியத்தை ஆண்ட ஆட்சியாளர் ஆவார் (ஆட்சி. 1698-1710). இவர் மகாராணா ஜெய் சிங்கின் மகன்.

மகாராணா இரண்டாம் அமர் சிங் தனது தந்தை மகாராணா ஜெய் சிங்கிற்குப் பிறகு ஆட்சிக்கு வந்தார். அந்த சமயத்தில் ராஜ்புதனம் முழுவதும் பிளவுபட்டிருந்தது. மேலும் பிரபுக்களால் ராச்சியம் சிதறடிக்கப்பட்டிருந்த தருணத்தில் மேவாரின் செழிப்புக்காக பல்வேறு சீர்திருத்தங்களை செய்தார். இவரது ஆட்சியின் போது, முகலாய சக்தி பல கிளர்ச்சிகள் மற்றும் எழுச்சிகளால் வீழ்ச்சியடைந்தது. அமர் சிங் இந்த நேரத்தை சாதகமாகப் பயன்படுத்தி முகலாயர்களுடன் ஒரு தனிப்பட்ட ஒப்பந்தம் செய்தார். அதே நேரத்தில் இவர் ஆம்பருடன் திருமண கூட்டணி ஏற்படுத்திக் கொண்டார். இவரது மகளை ஜெய்ப்பூரைச் சேர்ந்த சவாய் ஜெய் சிங்குக்கு திருமணம் செய்து கொடுத்து அவரது நட்பை அடைந்தார். உதய்பூர், ஆம்பர் மற்றும் மார்வார் ராச்சியங்கள் ஒன்றிணைந்து முகலாயருக்கு எதிராக ஒரு பெரும் கூட்டணியாக உருவானது.

ராஜபுத்திர நாடுகளுக்கு சிறப்பு விதிகள் அமைக்கப்பட்டன. அதனால் ராஜ்புதனத்தை வலுப்படுத்தவும், முகலாயருக்கு உதவியை மறுக்கவும் செய்தன. ஆயினும்கூட, அமர் சிங் மேவார் மற்றும் பிற ராஜ்புதன மாநிலங்களின் சுதந்திரத்திற்காக வலுவான முயற்சிகளுடன் போராடினார். இசுலாமிய அரசின் கீழ் வாழ்ந்த முஸ்லிமல்லாத குடிமக்கள் மீது விதிக்கப்பட்ட ஜிஸ்யாவுக்கு எதிராகவும் போராடினார்.

ஆனால் இவரது மரணத்துடன், இந்த சுதந்திரமான துணிச்சலான செயல்கள் படிப்படியாக குறைந்தன. இவர் தனது மக்களின் சுதந்திரம் மற்றும் தனது தாய்நாட்டின் செழிப்புக்காக முகலாயருக்கு எதிராக ராஜ்புதனத்தை ஒன்றிணைக்க முயன்றார்.

சான்றுகள்
---------

1. ↑  "UDAIPUR" இம் மூலத்தில் இருந்து 27 December 2016 அன்று. பரணிடப்பட்டது.. .
2. ↑  John Esposito, *Islam the Straight Path*, ஒக்ஸ்போர்ட் பல்கலைக்கழகப் பதிப்பகம், சன. 15, 1998, p. 34.
3. ↑  Ali, Abdullah Yusuf (1991). The Holy Quran. Medina: King Fahd Holy Qur-an Printing Complex, pg. 507
4. ↑  The Cambridge History of India, Volume 3 pg 322
5. ↑  "Maharana Amar Singh II". 29 July 2014. .
**இடார்சி** (Itarsi) இந்தியாவின் மத்தியப் பிரதேசம் மாநிலத்தின் ஹோசங்காபாத் மாவட்டத்தில் அமைந்த நகரமாகும். இந்தியாவின் நான்கு திசைகளில் உள்ள நகரங்களை இணைக்கும் இடார்சி தொடருந்து சந்திப்பு நிலையம் அமைந்துள்ளது. இடார்சி தொடருந்து சந்திப்பு நிலையத்திலிருந்து நாள் ஒன்றுக்கு 300-க்கும் மேற்பட்ட தொடருந்துகள் நின்று செல்வதால் இடார்சி நகரம் முக்கிய வணிகச் சந்தையாக விளங்குகிறது.

மக்கள் தொகையியல்
----------------

2011-ஆம் ஆண்டு மக்கள் தொகை கணக்கெடுப்பின்படி, இடார்சி நகரத்தின் மக்கள்தொகை 114,495 ஆக உள்ளது.
மக்கள்தொகையில் ஆண்கள் 52%; பெண்கள் 48% ஆக உள்ளனர். சராசரி படிப்பறிவு 75% ஆகும். அதில் ஆண்களின் படிப்பறிவு 81% ஆகவும்; பெண்களின் படிப்பறிவு 69% ஆகவும் உள்ளது. இடார்சியின் மக்கள் தொகையில் 13% விழுக்காட்டினர் ஆறு வயதிற்குட்பட்ட குழுந்தைகள் உள்ளனர்.

போக்குவரத்து
------------

இந்தியாவின் அனைத்து நகரங்களையும் இணைக்கும் இடார்சி தொடருந்து சந்திப்பு நிலையம் இந்நகரத்தின் போக்குவரத்தை எளிமையாக்குகிறது. நாள் ஒன்றுக்கு 300-க்கும் மேற்பட்ட தொடருந்துகள் நின்று செல்கிறது.

மேற்கோள்கள்
-----------

1. ↑
2. ↑  "Census of India 2001: Data from the 2001 Census, including cities, villages and towns (Provisional)". Census Commission of India இம் மூலத்தில் இருந்து 2004-06-16 அன்று. பரணிடப்பட்டது... பார்த்த நாள்: 2008-11-01.

வெளி இணைப்புகள்
---------------

* DMC Itarsi
**சாமுவேல் சுமித்** *(Samuel Smith)* ஓர் அமெரிக்க வேதியியலாளர் ஆவார். 1927 ஆம் ஆண்டு செப்டம்பர் மாதம் 13 ஆம் நாள் இவர் பிறந்தார். 1952 ஆம் ஆண்டு இவர் 3எம் என்ற அமெரிக்க நிறுவனத்தில் பணிபுரிந்து கொண்டிருந்தபோது பாட்சி சேர்னேன் என்பவருடன் இணைந்து கூட்டாக சிகாட்சுகார்டு என்ற நிலையான நீர் விலக்கியைக் கண்டுபிடித்தார்.

சுயசரிதை
--------

நியூயார்க் நகரில் சாமுவேல் சிமித் பிறந்தார். நியூயார்க் நகர கல்லூரியில் தனது இளம் அறிவியல் பட்ட்த்தையும் மிச்சிகன் பல்கலைக்கழகத்திலிருந்து அவரது பட்டமேற்படிப்பு பட்டத்தையும் பெற்றார். 1949 ஆம் ஆண்டில் இவர் 30 பொருள்களுக்கான அமெரிக்க காப்புரிமையை வைத்திருந்தார். 1998 ஆம் ஆண்டு 3எம் நிறுவனத்திலிருந்து பணி ஓய்வு பெற்றார். 2005 ஆம் ஆண்டு சனவரி மாதம் முதல் தேதியன்று இறந்தார்.

புகழ்
-----

சுமித் புகழ்பெற்ற தேசிய கண்டுபிடிப்பாளர்கள் மன்றத்தில் ஓர் உறுப்பினராக இருந்தார்.

மேற்கோள்கள்
-----------

1. ↑  "Patsy Sherman co-invented Scotchgard". *StarTribune*. February 13, 2008.. பார்த்த நாள்: 2012-10-13. "In 1953, Sherman and Samuel Smith focused on an accident in a 3M lab, after an experimental compound dripped on someone's canvas tennis shoes and couldn't be cleaned off."
பாடல்களில் வரும் அணியை அலங்காரம் என்னும் வடசொல்லால் குறிப்பிடலாயினர். தொல்காப்பியம் இந்த அணி பற்றி உவம இயல் என்னும் தனி இயலில் கூறுகிறது. தண்டியலங்காரம், மாறனலங்காரம் என்னும் நூல்கள் தோன்றி வடமொழி நெறியைப் பின்பற்றி பாடல்களில் அமையும் அணிகள் பற்றிக் கூறுகின்றன. அந்த நூல்களில் கூறப்படும் அணிகளுக்குத் தமிழில் மேற்கோள் பாடல் இல்லாதபோது, அந்த அணியை விளக்க உதவும் புதிய பாடல்களை உருவாக்கி அந்த நூல்கள் அணிகளை விளக்குகின்றன. 

பண்டைய இலக்கியங்களில் பொருளை எளிமையாகப் புரிந்துகொள்ள உதவும் வகையில் அணிகள் பயன்படுத்தப்பட்டன. பிற்காலத்தில் மொழிவளம் காட்டும் வகையில் சொல்லணிகள் தமிழில் புகுந்தன. அவற்றில் ஒன்றுதான் இங்குக் காட்டப்படும் நடு எழுத்து அலங்காரம்.

நடு எழுத்து அலங்காரம்
---------------------

சீதாராமன் என்னும் வள்ளலே
கடன் தொல்லையால் உன்னிடம் வந்திருக்கிறேன். என் கவலையைப் போக்க வேண்டும். என்று புலவர் இராமச்சந்திரக் கவிராயர் வேண்டும் பாடல் ஒன்று இந்த அணி கொண்டதாக அமைந்துள்ளது.

பாடல் விளக்கம்
--------------

அத்திரம் 

பகழி
வேலாவலயம் 

கடல்
இராசி யொன்றிற்கு அமைந்த பெயர்

கன்னி
மூன்றினிடை அக்கரத்தால்

இவை மூன்றின் இடையிலுள்ள எழுத்தால் - கடன்
மெத்த நடுக்குற்று உனை வந்தடைந்தேன் 

நான் வாங்கிய கடனைத் தீர்க்க முடியாமல் நடுங்கி உன்னை வந்தடைந்தேன்
இந்த விதனம் அகற்றிடு 

இந்தக் கவலையைப் போக்குக
மற்றை எழுத்து ஓராறில்

பழி கல் கனி
பத்து உடையானைத் தடிந்து 

பழிபட்டுக் கல்லாகிய க(ன்)னி அகலிகையை,
பெண்ணாச் செய்து
பரிவின் நுகர்வோன் 

சபரி கொடுத்த கனியைத் தின்ற இராமனின்
இருதாள் பணிந்து போற்றும் 
சித்தசனே!

மனத்திட்பம் கொண்டவனே
தெளிய சிங்கன் தவத்தில் தோன்றும் சீதாராம ப்ரபல தியாகவானே

மனத் தெளிவு பெற்ற சிங்கன் செய்த தவத்தின் பயனாக அவனுக்கு மகனாகத் தோன்றிய சீதாரான் என்னும் பெயர் கொண்ட பிரபல தியாகவானே!

பாடல்
-----

அத்திரம் வேலாவலயம் இராசி யொன்றிற்

கமைந்த பெயர் மூன்றினிடை யக்கரத்தால்
மெத்த நடுக்குற்று உனை வந்தடைந்தேன் இந்த

விதனம் அகற்றிடு மற்றை எழுத்து ஓராறில்
பத்து உடையானைத் தடிந்து பெண்ணாச் செய்து

பரிவின் நுகர்வோன் இருதாள் பணிந்து போற்றும்
சித்தசனே தெளிய சிங்கன் தவத்தில் தோன்றுஞ்

சீதாராம ப்ரபல தியாகவானே. (24)

மேற்கோள்
--------

1. ↑  தனிப்பாடல் திரட்டு, இராமச்சந்திரக் கவிராயர் பாடிய தனிப் பாடல்கள், பக்கம் 124
**கங்காம்பிகை மல்லிகார்ச்சூன்** (*Gangambike Mallikarjun*) இந்தியாவைச் சேர்ந்த ஓர் அரசியல்வாதியாவார். பெங்களூரின் 52 ஆவது மேயராக இவர் இருந்தார். நகரின் எட்டாவது பெண் மேயர் என்றும் அறியப்படுகிறார். செப்டம்பர் 2018 ஆம் ஆண்டு செப்டம்பர் மாதத்தில் இவர் தேர்ந்தெடுக்கப்பட்டார். இந்த தேர்தலில், செயநகர் வட்டாரத்தில் கங்காம்பிகைபோட்டியிட்டார்.

வாழ்க்கைக் குறிப்பு
-------------------

கங்காம்பிகை மல்லிகார்ச்சூன் 11 நவம்பர் 1978 ஆம் ஆண்டு நவம்பர் மாதம் 11 ஆம் நாளன்று பிறந்தார். வணிகப் பாடத்தில் இளநிலைப் பட்டம் பெற்றார். மல்லிகார்ச்சூன் என்பவரை திருமணம் செய்து கொண்டார். மல்லிகார்ச்சூன் தொழிலில் ஒரு பொறியியலாளராக இருந்தார். தம்பதியருக்கு ஒரு மகன் (பிரச்வல்) மற்றும் ஒரு மகள் (நந்தினி) என இரண்டு குழந்தைகள் உள்ளனர்.

மேற்கோள்கள்
-----------

1. ↑  "Gangambike elected as Bengaluru's new Mayor". *The Economic Times*. 28 September 2018.. பார்த்த நாள்: 19 April 2019.
2. ↑  "Gangambike Mallikarjun elected mayor of Bengaluru" (in en). *The Week*.. பார்த்த நாள்: 19 April 2019.
3. 1 2  "Biography". BBMP.. பார்த்த நாள்: 19 April 2019.
4. ↑  "Mayor, deputy have strong backers in their husbands" (in en). *Deccan Herald*. 29 September 2018.. பார்த்த நாள்: 19 April 2019.
கனகபுரா பேருந்து நிலையத்தில் பசுமையான சூழல் உள்ளது 
**கனகாபுரா** (Kanakapura) என்பது இந்தியாவின் கர்நாடக மாநிலத்தில் உள்ள ராமநகரம் மாவட்டத்தில் உள்ள ஒரு நகரமும் மற்றும் கனகபுரா தாலுகாவின் தலைமையகமும் ஆகும். இந்நகரம் பெங்களூரு நகரிலிருந்து 55 கி.மீ. தொலைவில் உள்ள இந்த நகரம் பட்டு மற்றும் கிரானைட் உற்பத்திக்கு பிரபலமானது ஆகும். இது கர்நாடக மாநிலத்தின் பசுமையான காடுகள் சூழ அமைந்துள்ளது மற்றும் இந்த நகரம் ஒரு சுற்றுலாத் தலமாகவும், கர்நாடக மாநிலம் முழுவதிலும் அடிக்கடி பார்வையிடப்படும் சுற்றுலாப் பயணிகளின் விருப்பத் தேர்வாகவும் உள்ளது. ஏனெனில், இந்நகரம் தீவிர மலையேறுபவர்கள் முதல் வரலாற்று ஆர்வலர்கள் மற்றும் வனவிலங்கு ஆர்வலர்கள் வரை அனைவருக்கும் தன்னகத்தே சில ஈர்ப்புகளைக் கொண்டுள்ளது.

நிலவியல்
--------

கனகபுரா 12°33′N 77°25′E﻿ / ﻿12.55°N 77.42°E﻿ / 12.55; 77.42 என்ற ஆள்கூற்றில் அமைந்துள்ளது. இதன் சராசரி உயரம் 638 மீட்டர் (2093 அடி) ஆகும். 

கனகபுரா தேசிய நெடுஞ்சாலை 209 இல் பெங்களூருக்கு (தலைநகரம்) தெற்கே 55 கி.மீ. தொலைவில் ஆர்க்காவதி ஆற்றின் கரையில் (காவேரி நதியின் அவதாரம்) மற்றும் ராமநகரத்திலிருந்து 27 கி.மீ மற்றும்   மைசூரிலிருந்து 96 கி.மீ தொலைவில் அமைந்துள்ளது. 

தேசிய நெடுஞ்சாலை 209 (பெங்களூர் - கோயம்புத்தூர்) கனகபுரா வழியாக செல்கிறது.

மொழிகள்
-------

கன்னடம் முக்கிய மற்றும் அலுவல் மொழியாக உள்ளது.

குறிப்புகள்
-----------

1. ↑   *Exploring Mysore: A Complete Data Map in a Special Style*. .
2. ↑  Falling Rain Genomics, Inc – Kanakapura

வெளி இணைப்புகள்
---------------

* பெங்களூர் கிராமப்புற மாவட்டத்தின் அதிகாரப்பூர்வ வலைத்தளம்
* கனகபுராவின் திட்ட ஆணையத்தின் அதிகாரப்பூர்வ வலைத்தளம்
* கனகபுரா டவுனின் அதிகாரப்பூர்வ வலைத்தளம் பரணிடப்பட்டது 2020-06-21 at the வந்தவழி இயந்திரம்
* பிரிகேட் புல்வெளிகள் மதிப்பு வீடுகள் பரணிடப்பட்டது 2020-08-04 at the வந்தவழி இயந்திரம்
**கிருத யுகம்** அல்லது **சத்திய யுகம்** என்பது இந்து சமயத்தில் சொல்லப்படும் நான்கு யுகங்கள் அல்லது பெரும் காலப் பிரிவுகளில் ஒன்று. இந்த யுகமானது, 17,28,000 ஆண்டுகளை கொண்டதாகும். இந்து சமயத்தின்படி இது உண்மையின் காலம் எனப்படுகிறது. அக் காலத்தில் மனித இனம் கடவுளரால் ஆளப்பட்டதாகச் சொல்லப்படுகிறது. ஒவ்வொரு வேலையும், வெளிப்பாடும் தூய இலட்சியத் தன்மைக்கு நெருக்கமாக இருந்தது. இது சில சமயங்களில் பொற்காலம் எனவும் குறிப்பிடப்படுவது உண்டு. கிருத யுகத்தில் மக்கள் நீண்ட வாழ்நாட்களையும் கொண்டிருந்தனராம். 

சுழற்சி முறையில் வருவதாகக் கருதப்படும் நான்கு யுகங்களில் கிருத யுகமே முதல் யுகம். அறிவு, தியானம், தவம் என்பன இந்த யுகத்தில் சிறப்புப் பெற்றிருந்தன. இந்த யுகத்தில் மனிதரின் வாழ்நாள் 100,000 ஆண்டுகளாக இருந்ததாகப் பழங்கால இந்துக்கள் நம்பினர்.

இவற்றையும் பார்க்க
------------------

* யுகம்
* கல்பகாலம்

| * பா
* உ
* தொ
 இந்து அண்டவியல்  |
| --- |
| 
* பட்டியல்
* வலைவாசல்
* பகுப்பு

 |
| காலக் கணிப்பு முறை | 

|  |  |
| --- | --- |
| முறைகள் | 
* சந்திரமானம் (தமிழ் முறை, மலையாள முறை, வங்காள முறை, ஒரியா முறை)
* சூரியமானம்
* சந்திரசூரியமானம் (அமாந்த முறை, பூர்ணிமாந்த முறை)
* நாழிகை

 |
| அளகுகள் | 
* கல்பகாலம் (பிரம்மாவின் ஒரு பகல்/இரவு)
* மனுவந்தரம் (மனுவின் வாழ்நாள்) = 71 \* 4,320,000 வருடங்கள்
* சதுர்யுகம்
* யுகம் (4'320'000 வருடங்கள்)
* கிருத யுகம் (1,728,000 வருடங்கள்)
* திரேதா யுகம் (1,296,000 வருடங்கள்)
* துவாபர யுகம் (864,000 வருடங்கள்)
* கலி யுகம் (432,000 வருடங்கள்)

 |

 |
| லோகம் | 
* சிவலோகம்
* வைகுந்தம்
* கோலோகம்
* பிரம்மாண்டம்
	+ பூலோகம்
	+ புவர்லோகம்
	+ சுவர்லோகம்
	+ மஹர்லோகம்
	+ ஜனலோகம்
	+ தபோலோகம்
	+ சத்திய லோகம்
	+ அதல லோகம்
	+ விதல லோகம்
	+ சுதல லோகம்
	+ தலாதள லோகம்
	+ மஹாதள லோகம்
	+ பாதாள லோகம்
	+ ரஸதல லோகம்

 |
| 
* பட்டியல்
* வலைவாசல்
* பகுப்பு
* 

 |
**கோகுலதாசி** (Gokuladasi) 1948ஆம் ஆண்டு வெளிவந்த தமிழ்த் திரைப்படமாகும். இளங்கோவன் எழுத்தில், கே. சுப்பிரமணியம் இயக்கத்தில் வெளிவந்த இத்திரைப்படத்தில் கொன்னப்ப பாகவதர், என். கிருஷ்ணமூர்த்தி, லலிதா, பத்மினி மற்றும் பலரும் நடித்திருந்தனர்.

கதை
---

காமரூபன் (ஹொன்னப்ப பாகவதர்) என்ற அரசன் தனது முற்பிறவியில் பார்வதி தேவியின் சாபத்தின் காரணமாக, கோகுலம் நகரத்தில் நகைக்கடைக்காரராக பிறந்து வாழ்ந்து வருகிறார். அவருக்கு அந்நகரத்திலுள்ள தேவதாசி அனுராதாவின் (ராஜம்மா) மீது நாட்டமுள்ளது. மற்றொருபுறம், அனுராதா, தனது முந்தைய பிறப்பில் பார்வதி தேவி மீது பக்தி கொண்ட பாடகி மற்றும் நடன கலைஞராகவும் இருந்துள்ளார். ஒரு சமயம், நாரதரை (ஹொன்னப்ப பாகவதர் ) அவமானபடுத்தியதற்காக அவரால் சபிக்கப்பட்டு, மறுபடியும் அனுராதாவாக பிறந்தார். அனுராதா தனது முந்தைய பிறப்பு ஞாபகங்களை உணராதிருப்பதை கண்டு பாகவதர் அவருக்கு அதை நினைவு படுத்த முயற்சிக்கிறார். இந்த விவகாரத்தை தீர்ப்பதற்கு, பகவான் கிருட்டிணன் (பத்மினி) கொண்டு செல்லும் வழிமுறைகள் நகைச்சுவையாகவும், தேவதாசியின் சாபத்தை போக்குவதை நோக்கியும் கதை செல்கிறது.

நடிப்பு
-------

பிலிம் நியூஸ் ஆனந்தன் மற்றும் *தி இந்து* தகவல் தொகுப்பிலிருந்து பெறப்பட்டது.

* கொன்னப்ப பாகவதர் -
* நாரதர்/காமரூபன்/நகைக்கடைக்காரர்
* எம். வி. ராஜம்மா - அனுராதா
* டி. ஆர். இராமச்சந்திரன்
* என். கிருஷ்ண்மூர்த்தி
* லலிதா
* பத்மினி - கிருட்டிணன்
* செளதாமினி
* ஆர். எம். சோமசுந்தரம்
* என். திருவேங்கடம்
* கே. எஸ். அங்கமுத்து
* எஸ். சரோஜினி
* பேபி சத்யவதி

நடனம்
-----

* லலிதா
* பத்மினி

படத்தயாரிப்பு
-------------

கே. சுப்பிரமணியம் தன்னுடைய மெட்ராஸ் யுனைட்டட் ஆர்டிஸ்ட்ஸ் கார்ப்பரேஷன் என்ற தனக்கு சொந்தமான நிறுவனம் மூலம் தயாரித்து இயக்கியுள்ளார்  கதை, வசனம் இளங்கோ என்பவருடன் இணைந்து இவரும் எழுதியுள்ளார். நெப்டியூன் ஸ்டுடியோஸில் படத்திற்கான முதன்மை புகைப்படம் எடுக்கப்பட்டது. திரைப்படத்தின் இணை இயக்குநர்களில் ஒருவர் எல். கிருஷ்ணன் ஆவார், இவர் பின்னாளில், மலேசிய திரைப்படவரலாற்றில் ஒரு முக்கிய திரைப்பட தயாரிப்பாளராக ஆனார். *தடுக்* என்ற கௌரவத்தையும் பெற்றார்..

ஒலித் தொகுப்பு
--------------

எஸ். வி. வெங்கட்ராமன் அவர்கள் பாடல்களுக்கு இசைக்க பாபநாசம் சிவன் மற்றும் ராஜகோபால் அய்யர் இருவரும் பாடல்களை எழுதியுள்ளனர்.

விமர்சனம்
---------

திரைப்பட வரலாற்றாசிரியர் ரண்டர் கை, *கோகுலதாசி* ,திருவாங்கூர் சகோதரிகளின் மகிழ்ச்சியான இசை, பாடல் மற்றும் நடனங்களை நினைவுபடுத்தியது, ராஜம்மா, ஹொன்னப்ப பகவதார் மற்றும் டி. ஆர். ராமச்சந்திரன் ஆகியோரின் நடிப்பு நன்றாக இருந்தது என எழுதியுள்ளார்.[]

மேற்கோள்கள்
-----------

1. 1 2 3 4 5  Film News Anandan (23 October 2004) (in Tamil). *Sadhanaigal Padaitha Thamizh Thiraipada Varalaru*. Chennai: Sivakami Publishers. Archived from the original on 29 May 2017. .
2. 1 2 3 4  Randor Guy (29 January 2012). "Gokuladasi 1949". *தி இந்து*. Archived from the original on 29 May 2017.. பார்த்த நாள்: 29 May 2017.
**ஆத்ரேயா** (Atreya) (आत्रेय) அல்லது அத்ரேயா புனர்வாஸ் என்பவர்  அத்திரி முனிவரின்  வழித்தோன்றலாவார். இவர்  மிகப் பெரிய முனிவர்களில் ஒருவரான இந்து புராணங்களில் விவரிக்கப்பட்டுள்ளார். இவர் காந்தார தேசத்தின் தக்சசீலத்தைச் சேர்ந்தவர்.

மகாபாரதம் குறிப்பிடப்படும் காந்தார நாட்டு அரசர் நாகசித்தின் தனி மருத்துவராக பணியாற்றியவர் என கருதப்படுகிறது.

இவர் ஆயுர்வேத மருத்துவத்தில் வல்லமை  மிக்கவர். இவருடைய ஆறு சீடர்கள் அக்னிவேசர், பராசரர், ஹராசுரர், பேலர், ஜடகரணி, ஷர்ப்பணி  ஆகியோர் ஆறு ஆயுர்வேத மருத்துவப் பள்ளிகளை தோற்றுவித்துனர். அக்னிவேச சம்ஹிதை மற்றும் பேல சம்ஹிதை ஆகிய  புத்தகங்களைசரகர் தன்னுடைய சரக சம்ஹிதையில் பல இடங்களில் மேற்கோள் காட்டுகிறார். சரக சம்ஹிதை 1880 இல் தெலுங்கு மொழியில்  பனையோலை பதிப்பாக கண்டறியப்பட்டுள்ளது.  அது தற்போது தஞ்சாவூர் சரபோஜி மன்னர் நூலகத்தில் வைக்கப்பட்டுள்ளது.

மேற்கோள்கள்
-----------

1. ↑  Mohammad Ali Jazayery, Werner Winter (1988). *Languages and Cultures: Studies in Honor of Edgar C. Polomé*. Walter de Gruyter. பக். 116. .
2. ↑  Mathematics and Medicine in Sanskrit, Edited by Dominik Wujastyk
**கோகக்** (ஆங்கிலம்: Gogak; கன்னடம் : ಗೋಕಾಕ) என்பது இந்தியாவின் கர்நாடக மாநிலத்தின் பெல்காம் மாவட்டத்தில் உள்ள தாலுகா ஒன்றின் தலைமையகம் ஆகும். இது பெல்காமில் இருந்து 70 கி.மீ தொலைவில் கட்டபிரபா மற்றும் மார்க்கண்டேயா ஆகிய இரண்டு நதிகளின் சங்கமத்தில் அமைந்துள்ளது. 2011 ஆம் ஆண்டு மக்கட் தொகை கணக்கெடுப்பின்படி நகரத்தின் மக்கட் தொகை சுமார் 135,773 ஆகும். இப்பிராந்தியத்தில் கன்னட மொழி மற்றும் மராத்தி மொழி பேசப்படுகின்றன.

கோகக் நகரமானது ஒருபுறம் மலைகளின் வரம்பாலும், மறுபுறம் பரந்த கறுப்பு மண்ணாலும் சூழப்பட்டுள்ளது. கட்டப்பிரபா நதி கோகக் அருவியை உருவாக்குகிறது. காலனித்துவ காலத்திலிருந்து இந்தியாவில் மிகப்பெரிய நூல் ஏற்றுமதி தொழிற்சாலையான கோகக் ஆலைக்கு மின்சாரம் வழங்க நீர்வீழ்ச்சியின் கீழ் உள்ள ஒரு நீர்மின் நிலையம் பயன்படுத்தப்படுகிறது. கட்டப்பிரபாவின் துணை நதியான மார்க்கண்டேயா நதி 43 அடி படி வாரியான மலை தகடுகள் வழியாக கோடாசினமலாகி அருவியை உருவாக்குகிறது.

புவியியல்
---------

பெல்காம் மாவட்டத்தில் பெல்காம் நகரிற்கு அடுத்தபடியாக கோகக் இரண்டாவது பெரிய நகரமாகும். இந்நகரம் மேற்குத் தொடர்ச்சி மலையால் சூழப்பட்டுள்ளது. ஆண்டு முழுவதும் தண்ணீரைக் கொண்ட கட்டபிரபா நதி சுற்றியுள்ள கிராமங்களில் வாழும் உள்ளூர் மக்களுக்கு விவசாய மற்றும் குடிநீரின் முக்கிய ஆதாரமாக உள்ளது. இந்த நகரம் கர்நாடகாவின் வடமேற்கு பகுதிகளில் அமைந்துள்ள பெல்காம் மாவட்டத்தின் மத்திய பகுதியில் அமைந்துள்ளது. பெல்காம் மாவட்டத்தின் வடக்கு எல்லையில் மகாராட்டிரம் மாநிலமும், மேற்கு எல்லையில் கோவா மாநிலமும் அமைந்துள்ளன. இந்த நகரம் கர்நாடக தலைநகரான பெங்களூரிலிருந்து 540 கி.மீ தூரத்தில் அமைந்துள்ளது.

காலநிலை
-------

பெல்காம் மாவட்டத்தின் மத்திய பகுதியில் அமைந்துள்ள கோகக் நகரமானது பருவமழை தவிர்த்து ஆண்டு முழுவதும் மிதமான வெப்ப காலநிலைக்கு நன்கு அறியப்பட்டதாகும். கோகாக் வடகிழக்கு மற்றும் தென்மேற்கு பருவமழைகளில் இருந்து மழையைப் பெறுகின்றது. திசம்பர், சனவரி மாதங்கள் பொதுவாக ஆண்டின் ஏனைய மாதங்களுடன் ஒப்பிடும்போது குளிராக இருக்கும். குளிரான மாதமான சனவரி மாதத்தில் சராசரி குறைந்த வெப்பநிலை 15.2 °C ஆகவும், வெப்பமான மாதமான ஏப்ரல் மாதத்தில் சராசரி அதிகபட்ச வெப்பநிலை 35.7. C ஆகவும் இருக்கும். குளிர்கால வெப்பநிலை அரிதாக 14 °C (54 °F) வெப்பநிலைக்கு கீழே குறைகிறது. மேலும் கோடை வெப்பநிலை எப்போதாவது 34-35 C ஐ விட அதிகமாக இருக்கும்.

புள்ளிவிபரங்கள்
---------------

2001 ஆம் ஆண்டு இந்திய மக்கட் தொகை கணக்கெடுப்பின்படி கோககின் மக்கட் தொகை 135,166 ஆகும். மொத்த மக்கட் தொகையில் ஆண்கள் 51% வீதமும், பெண்கள் 49% வீதமும் உள்ளனர். மக்களின் சராசரி கல்வியறிவு விகிதம் 67% ஆகும். இது தேசிய சராசரியான 59.5% ஐ விட அதிகமாகும்.

கன்னடம் இப்பகுதியின் பொதுவான மொழியாகும். இருப்பினும் இந்தி , மராத்தி மற்றும் உருது போன்ற பிற மொழிகளும் பேசப்படுகின்றன.

கோகாக்கில் பெரும்பான்மையான மக்கள் இந்து மதத்தைப் பின்பற்றுகிறார்கள். பெல்காம் மாவட்டத்தில் இந்துக்கள் 84.59% வீதமும், முஸ்லிம்கள் 10.4% வீதமும், சமணர்கள் 4.1% வீதமும், கிறிஸ்தவர்கள் 0.42% வீதமும் காணப்படுகின்றனர். மேலும் சீக்கியர்களும், பௌத்தர்களும் பிற மக்களும் வசிக்கின்றனர்.

சான்றுகள்
---------

1. ↑  "Official Website of Belgaum District". 2013-05-12. .
2. ↑  ""Forecasting manuals for Southwest Monsoons"". .
3. ↑  "Weather maps for surface temperature". .
4. ↑  ""Census of India 2001: Data from the 2001 Census, including cities, villages and towns (Provisional)"". .
**தொட்ட மாலூர்** (Mallur, Karnataka) என்பது இந்திய மாநிலமான, கர்நாடகத்தின், ராமநகரம் மாவட்டம், சென்னபட்டணம் வட்டத்தில் உள்ள ஒரு சிற்றூர் ஆகும். இந்த ஊரானது கண்வ ஆற்றின் கரையில் அமைந்துள்ளது. மேலும் இந்த ஊரானது 12 ஆம் நூற்றாண்டில் சோழப் பேரசு காலத்தில் கட்டப்பட்ட அப்ராமேயமய சுவாமி கோயில், அரவிந்தவள்ளி மற்றும் அம்பேகல்லு நவநீத கிருஷ்ணன் கோயில் போன்ற கோயில்களுக்கு புகழ்பெற்றது. இந்த ஊரானது பெங்களூர் மைசூர் மாநில நெடுஞ்சாலையில் பெங்களூரில் இருந்து தோராயமாக 60 கி.மீ தொலைவிலும் மைசூரில் இருந்து 80 கிலோமீட்டர் தொலைவிலும் அமைந்துள்ளது. இது சென்னபட்டணத்தில் இருந்து 3 கீ. மீ. தொலைவில் உள்ளது.

அம்பேகலு நவநீத கிருஷ்ணரின் சிலை (கையில் வெண்ணெயுடன் தவழும் கிருஷ்ணர்), வடிவில் உள்ள ஒரே கிருஷ்ணர் உள்ள கோயில் இது என்று நம்பப்படுகிறது. த்வைத வேதாந்தத்தின் முக்கிய துறவியான வியாசராஜா (வியாசதீர்த்தர்) என்பவரால் இந்த சிலை நிறுவப்பட்டது எனப்படுகிறது. புகழ்பெற்ற கிருதி (இசையமைப்பு அல்லது பாடல்) "ஜகதோதரனா அடிசிடலே யசோதே" இந்த சிலையின் அழகைப் போற்றும் வகையில் கர்நாடக இசையின் மிக முக்கிய இசையமைப்பாளரான புரந்தரதாசரால் இயற்றப்பட்டது.

போக்குவரத்து: பேருந்து மற்றும் தொடருந்து மூலம் சென்னபட்டணத்தை அடையலாம். சென்னப்பட்டணத்தில் இருந்து உள்ளூர் தானிகள் மற்றும் தனியார் வாகனங்கள் தொட்டமாலூருக்கு பயணிகளை ஏற்றிச் செல்கின்றன.

வரலாறு
------

அப்ராமேயமய சுவாமி கோயில் நுழைவாயில்
இந்த ஊர் கோயில் அதிட்டாத்தில் உள்ள 11ஆம் நூற்றாண்டு தமிழ்க் கல்வெட்டுகளில் இந்த ஊர் மழவூர் என்று குறிப்பிடப்பட்டுள்ளது. பின்னர் கன்னடத்தில் மால்லூர் என மருவியது. இங்குள்ள கோயிலானது அப்ரமேய விண்ணகர ஆழ்வர் என்றும் கல்வெட்டில் குறிக்கபட்டுள்ளது. அக்கோயில் தற்போது அப்ராமேயமய சுவாமி கோயில் என அழைக்கப்படுகிறது. இக்கோயில் 11ஆம் நூற்றாண்டில் சோழப் பேரரச்சின் தளபதியான அப்ரமேயரால் கட்டப்பட்டது என்பது வரலாறு. அதனாலேயே இக்கோயில் அப்ரமேயரின் பெயரால் அழைக்கப்படுகிறது. இக்கோயிலின் சிறப்பு அம்சமாக சோழர்களின் சின்னமான புலி சின்னமும் இக்கோயிலில் பொறிக்கப்பட்டுள்ளது. தஞ்சாவூரில் உள்ள பெருவுடையார் கோயிலைப் போன்று ஆழமான அஸ்திவாரம் இல்லாமல் இந்த மணலில் அப்ரமேய சுவாமி கோயில் கட்டப்பட்டுள்ளதாக செவிவழிக் கதைகள் கூறுகின்றன கூறுகின்றன.

நிலவியல்
--------

தொட்ட மாலூர் இல் அமைந்துள்ளது. 12°38′49″N 77°10′47″E﻿ / ﻿12.647017°N 77.179844°E﻿ / 12.647017; 77.179844 இது கடல்மட்டத்தில் இருந்து சராசரியாக 739 மீட்டர் (2424 அடி) உயரத்தில் உள்ளது.

விழாக்கள்
---------

இராமபிரமேய சுவாமியின் பெருந்தேரோட்ட விழா ஆண்டுதோறும் ஏப்ரல்/மே மாதங்களில் நடைபெறும்.

குறிப்புகள்
-----------

1. ↑  "இராஜராஜ சோழரின் படை தளபதி கட்டிய கோவில்" (in en-IN). .
2. ↑  Falling Rain Genomics, Inc - Mallur
**மல்லூர்பட்னா** (*Malurpatna*) என்பது இந்தியாவின், கருநாடகத்தின், ராமநகரம் மாவட்டம், சென்னபட்டனம் வட்டத்தில் உள்ள ஒரு சிற்றூர் ஆகும்.

அமைவிடம்
--------

இந்த ஊரானது மாவட்ட தலைநகரான இராமநகரத்திற்கு தெற்கில் 20 கிலோமீட்டர் தொலைவிலும், சென்னபட்டனத்தில் இருந்து இரண்டு கிலோமீட்டர் தொலைவிலும், மாநில தலைநகரான பெங்களூரில் இருந்து 71 கிலோமீட்டர் தொலைவிலும் உள்ளது.

மக்கள் வகைப்பாடு
----------------

2011 ஆம் ஆண்டு மக்கள் தொகை கணக்கெடுப்பின்படி, மல்லூர்பட்னாவில் மொத்தம் 721 வீடுகள் உள்ளன. மொத்த மக்கள் தொகையானது 2958 ஆகும். அதில் ஆண்களின் எண்ணிக்கை 1446 என்றும், பெண்களின் எண்ணிக்கை 1512 என்றும் உள்ளது. கிராம மக்களின் கல்வி விகிதம் 57.0 % என உள்ளது.

வரலாறு
------

இந்த ஊரானது ஆயிரம் ஆண்டுகளுக்கு முன்பு *மணலூர்* என்ற தமிழ்பெ பெயரில் அழைக்கப்பட்டது. மணலூர் பட்டினம் என்கிற ஊர் பெயர் பின்னர் மருவி மல்லூர் பட்னா என்று இன்றைக்கு அழைக்கப்படுவதாக தெரிகின்றது. இது அக்காலத்தில் கங்க நாட்டின் ஒரு பகுதியாக இருந்தது. சோழர் காலத்தில் கங்கநாடு சோழர்கலால் கைப்பற்றப்படபோது மணலூரும் அவர்களின் ஆட்சிக்கு உட்பட்டபகுதியாக ஆனது. சோழர் காலத்தில் *அருமொழி ஈஸ்வரம்* என்ற பெயரில் சிவன் கோயில் கட்டப்பட்டது. மேலும் இராசராச சோழன் காலத்தில் ஒரு பெருமாள் கோயிலும் கட்டப்பட்டுள்ளது. அந்தப் பெருமாளை *ஜெயம் கொண்ட சோழ விண்ணகர் ஆழ்வார்* என்று கல்வெட்டுகள் குறிக்கின்றன. இந்த பெருமாள் கோயில் ஊர் மக்களால் *நாராயணசுவாமி கோயில்* என்று அழைக்கப்படுகிறது. இக்கோயில்களில் இராசராச சோழன், இராசேந்திர சோழன் ஆகியோரின் பல தமிழ்கல்வெட்டுகள் காணப்படுகின்றன.

குறிப்புகள்
-----------

1. ↑  "Malurpatna Village". .
2. ↑  "Log into Facebook" (in en). .
*புர்கினா பாசோவில் உள்ள அக்காசியா புல்நிலம்*
புவியலில் **புல்நிலம்** அல்லது **முல்லை நிலக் காடு** (*savanna* அல்லது *savannah*, **சவன்னா**) என்பது வெப்பப் புல்வெளிச் சூழல் மண்டலத்தைக் குறிக்கிறது. மிகுந்த இடைவெளி கொண்டு விரவிக் காணப்படும் மரங்களும், புல் படர்ந்த தரையும் இந்நிலத்தின் தகைவுகள். தாவர வகைகள் நெருக்கமற்று உள்ளதால் சூரிய ஒளி, நிலத்தில் வெகுவாகப் படர்கிறது. காலம் சார் நீர் இருப்பும், குறிப்பிட்ட சிறு கால அளவில் கிடைக்கும் மழையும் இந்நிலத்தின் தகைவுகளே. உலகின் 2௦% நிலப்பரப்பு புல்நிலமாகும். உலகின் மிகப்பரந்த புல்நிலம் ஆப்பிரிக்கக் கண்டத்தில் சகாராப் பாலைநிலத்துக்குத் தெற்கே உள்ளது. நகரமயமாக்கலும், கட்டற்ற தொழில்மயமாக்கலும் இயற்கையான புல்நிலச் சூழல் மண்டலத்திற்கு அச்சுறுத்தலாக உள்ளன.

இதனையும் காண்க
--------------

* ஸ்டெப்பிப் புல்வெளிகள்
* யுரேசியப் புல்வெளிகள்

மேற்கோள்கள்
-----------

1. ↑  கு.வி.கிருஷ்ணமூர்த்தி (10 நவம்பர் 2018). "அழிந்துபோன முல்லைக் காடுகள்!". *கட்டுரை* (இந்து தமிழ்).. பார்த்த நாள்: 11 நவம்பர் 2018.
2. ↑  Savannah grassland
3. ↑  TROPICAL GRASSLANDS (SAVANNAS)
மாத்தூர் தொட்டிப் பாலம்

|  |
| --- |
|  **மாத்தூர் தொட்டிப் பாலம்**  |
| **புனலின் நீளம்**  | 1240 அடி (378 மீ) |
| **அகலம்**  | 7.5 அடி (2.3 மீ) |
| **புனலின் உயரம்** | 7 அடி (2.1 மீ) |
| **திசைவேகம்** | 5.1 அடி/s (1.55 மீ/s) |
| **வெளிபோக்கு** | 204 கனஅடி/நொ (5.8 கனமீ/நொ) |
| **தாங்கிகளின் எண்ணிக்கை** | 28 |
| **தாங்கி இடைத்தூரம்** | 40 அடி (12.2 மீ) |
| **தொடக்கத்தில் அகலம்**  | 91 அங் (2.31 மீ) |
| **முடிவில் அகலம்**  | 90 அங் (2.29 மீ) |
| **கடல் மட்டத்திலிருந்து உயரம்** | 115 அடி (35 மீ) |
| **கட்டுமானச் செலவு**  | ரூ. 12.90 லட்சம் (ரூ. 12,90,000, அமெ$27,446.80) - 1966ல் |

மாத்தூர் தொட்டிப் பாலம், மேற்பகுதி
மாத்தூர் தொட்டிப் பாலத்தின் பக்கவாட்டுத் தோற்றம்
**மாத்தூர் தொட்டிப் பாலம்** (*Mathoor Aqueduct*) தமிழ்நாட்டில் கன்னியாகுமரி மாவட்டத்தில் அமைந்துள்ள இது தெற்கு ஆசியாவிலேயே மிக உயரமான தொட்டிப் பாலமாகும். இது கன்னியாகுமரி மாவட்டத்தின் ஒரு பெயர்பெற்ற சுற்றுலாத்தலமுமாகும்.

பெயர் காரணம்
------------

தொட்டி வடிவில் கட்டப்பட்டிருப்பதால் தொட்டிப்பாலம் எனவும், இரு மலைகளுக்கு நடுவே தொட்டில் போன்ற அமைப்பில் இருப்பதால் தொட்டில்பாலம் எனவும் அழைக்கப்படுகிறது.

கட்டுமானம்
----------

வறட்சியை தீர்ப்பதற்காக 1962 ம் ஆண்டு தமிழ்நாடு முதல்வராக இருந்த காமராஜரால் தொடங்கப்பட்ட இப்பாலம் 1969ல் முழுமையாக கட்டப்பட்டு நிறைவுபெற்றது.

இதற்கான நீர் பேச்சிபாறை மற்றும் சிற்றாறு அணைகளிலிருந்து கொதையாறு கால்வாய் வழியாக கொண்டுவரப்படுகிறது. 

இந்த பாலத்தின் கீழ் பரளியாறு என்ற சிற்றாறு பாய்கிறது. 

தண்ணீரைக் கொண்டு செல்வதற்காக மலைப்பாங்கான காடுகளாக இருந்த மாத்தூர் பகுதியில் உள்ள கணியான் பாறை என்ற மலையையும், கூட்டுவாயுப்பாறை என்ற மலையையும் இணைக்கும் வகையில் கட்டப்பட்டுள்ளது. 

இரண்டு மலைகளை இணைக்கும் இந்தப் பாலம் நீளவாக்கில் 1204 அடியாகவும், தரைமட்டத்திலுருந்து 104 அடி உயரத்திலும் கட்டப்பட்டு உள்ளது. இந்த பாலத்தைத் தாங்கி நிற்கும் ஒவ்வொரு தூணின் சுற்றளவும் 32 அடியாகும். இவ்வாறு மொத்தம் 28 தூண்கள் உள்ளன. தண்ணீர் செல்லும் பகுதிகள் ஏழு அடி அகலமும், ஏழு அடி உயரமும் கொண்ட தொட்டிகளாக தொகுக்கப்பட்டுள்ளன.

பயன்பாடு
--------

அணையிலிருந்து வரும் நீர் முதலில் மாத்தூர் பாலத்திற்கும் அதன்பின் செங்கோடி மற்றும் வடக்குநாட்டுப் பாலங்கள் வழியாக தேங்காய்ப்பட்டணம் கிராமத்திற்கும் செல்கின்றது. 
மாத்தூர் தொட்டிப் பாலம் வழியாகக் கொண்டுசெல்லப்படும் நீர் கன்னியாகுமரி மாவட்டத்தின் கல்குளம், விளவங்கோடு ஆகிய இரு வட்டங்களில் உள்ள ஊர்களின் நீர்ப்பாசனத்திற்குப் பயன்படுகிறது.

அமைவிடம்
--------

கன்னியாகுமரி மாவட்டம், அருவிக்கரை ஊராட்சி மன்றப் பகுதியில் மாத்தூர் தொட்டிப் பாலம் அமைந்துள்ளது. இது திருவட்டாரிலிருந்து 3 கி.மீ தொலைவிலும் இந்தியாவின் தென்முனையாகிய கன்னியாகுமரியிலிருந்து 60 கி.மீ. தொலையிலும் உள்ளது இவ்வூர் குழித்துறை இரயில் நிலையத்திலிருந்து 15 கி.மீ. தொலைவிலும், திருவனந்தபுரம் வானூர்தி நிலையத்திலிருந்து 70 கி.மீ. தொலைவிலும் அமைந்திருக்கிறது.

மேற்கோள்கள்
-----------

1. ↑  "Mathur Hanging Bridge" இம் மூலத்தில் இருந்து 20 July 2006 அன்று. பரணிடப்பட்டது... பார்த்த நாள்: 28 October 2006.

வெளி இணைப்புகள்
---------------

* மாத்தூர் தொட்டிப் பாலம் பயணம் பரணிடப்பட்டது 2020-09-26 at the வந்தவழி இயந்திரம்
* விக்கிமேப்பியாவில் மாத்தூர் தொட்டிப் பாலம் அமைவிடம்
* மாத்தூர் தொட்டிப் பாலம் வீடியோ
**ன்சோலி** (Chincholi) என்பது இந்தியாவின் கர்நாடக மாநிலத்தில் உள்ள குல்பர்கா மாவட்டத்தில் ஒரு பஞ்சாயத்து நகரம் மற்றும் ஒரு வட்டம் ஆகும்.

நிலவியல்
--------

சின்சோலி 17.47 ° N 77.43 ° கிழக்கில் அமைந்துள்ளது.  இதன் சராசரி உயரம் 462 மீட்டர் (1515 அடி). இந்த நகரம் 6 கிமீ² பரப்பளவில் பரவியுள்ளது.

புள்ளி விவரங்கள்
----------------

2011 இந்திய மக்கள் தொகை கணக்கெடுப்பின்படி, சின்சோலி மக்கள் தொகை 20,897 என்ற அளவில் இருந்தது. ஆண்களில் 10,852 பேரும், பெண்களில் 10,045 பேரும் இருந்தனர். சின்சோலி வட்டம் குல்பர்கா மாவட்டத்தின் பின்வரும் வட்டங்களின் எல்லையாகும்: மேற்கில் குல்பர்கா வட்டம், தென்மேற்கில் சிட்டாபூர் வட்டம் மற்றும் தெற்கே சேதம் வட்டம். இது வடக்கே பிதர் மாவட்டத்தின் ஹும்னாபாத் வட்டத்திற்கும், கிழக்கில் தெலுங்கானாவின் விகாராபாத் மாவட்டத்தின் தந்தூர் மண்டலத்துக்கும், வடகிழக்கு தெலுங்கானாவின் சங்கரெட்டி மாவட்டத்தின் மொகுதம்பள்ளி மண்டலத்திற்கும் எல்லையாகும்.

அரசியல்
-------

சின்சோலி சின்சோலி சட்டமன்றத் தொகுதியின் ஒரு பகுதியாகும்.  பீதர் (மக்களவைத் தொகுதி) இரண்டு முறை கர்நாடக முதலமைச்சராக ஆன வீரேந்திர பாட்டீல் இந்த வட்டத்தைச் சேர்ந்தவராவார். ஐதராபாத்-கர்நாடக இயக்கத் தலைவர் வச்சினாத் பாட்டீல், சுதந்திர போராட்ட வீரரும் காங்கிரசின் தலைவர் சையத் மொயினுதீன் என்பவ்ரும் இந்த ஊரைச் செர்ட்ந்தவர்கள்.

குறிப்புகள்
-----------

1. ↑  Falling Rain Genomics, Inc - Chincholi
2. ↑  The area of major towns in Karnataka has been mentioned in the webpage Population of Corporation/CMC/TMC/TP பரணிடப்பட்டது 10 ஏப்ரல் 2009 at the வந்தவழி இயந்திரம் belonging to the Municipal Administration Department of the Government of Karnataka
3. ↑
இந்திய மாநிலமான மேற்கு வங்கத்தில் இடது முன்னணி அமைச்சகத்தில் நிலம் மற்றும் நில சீர்திருத்தங்களின் அமைச்சராக அப்துர் ரஸ்ஸாக் மோல்லா அல்லது ரஸாக் மொல்லா என்பவர் தேர்ந்தெடுக்கப்பட்டார்.

கரீம் புக்ஸ் மொல்லாவின் மகன், நெல் மற்றும் காய்கறிகளை  பயிரிடும் ஒரு விவசாயி ஆவார், அவர் ஒரு கல்லூரி மாணவர் கம்யூனிஸ்ட் இயக்கத்தில் ஈர்க்கப்பட்டார் மற்றும் விவசாயி முன் தனது அரசியல் வாழ்க்கையைத் தொடங்கினார்.

அப்துர் ரஸ்ஸாக் மொல்லா 1977 முதல் 2011 வரை கானிபூ பர்பா தொகுதியில் இருந்து தேர்ந்தெடுக்கப்பட்டார். 2011 தேர்தல்களில் தனது ஆசனத்தை தக்க வச்ச சில அமைச்சர்களில்  அப்துர் ரஸ்ஸாக் மொல்லா ஒருவரும் ஆவார் .

பிப்ரவரி 2014 ல், CPI (M) மேற்கு வங்க மாநிலக் குழு தனது கட்சியின் எதிர்ப்பு நடவடிக்கைகளுக்காக கட்சியிலிருந்து ரஸ்ஸாக் மொல்லாவை நீக்கினார்கள். 2014 ஆம் ஆண்டு அக்டோபர் 18 ஆம் தேதி பாரதீய நபிபார் பார்ட்டி (பிஎன்.பி) என்ற புதிய அரசியல் கட்சியை உருவாக்கினார். ஆனால்  ஜனவரி மாதம் 2016 ல் மம்தா பானர்ஜி மற்றும் டி.எம்.சி ஆகியோருடன் உறவுகளைத் தோற்றுவிப்பதற்காக மோலாஹ் பிஎன்.பி.யில் இருந்து வெளியேற்றப்பட்டார். அவர் 2016 பிப்ரவரியில் அதிகாரப்பூர்வமாக திரிணமூல் காங்கிரஸ் உடன் கைகோர்த்துக் கொண்டார்.

2016 சட்டசபை தேர்ததொலில் மொல்லா பாங்கர் தொகுதியின்   திரிணமுல் காங்கிரசிற்கு வேட்பாளராக நியமிக்கப்பட்டார்.

பார்வைநூல்கள்
-------------

1. ↑  "காப்பகப்படுத்தப்பட்ட நகல்". .
2. ↑  "Abdur Razzak Molla – CPI(M)". myneta.info.. பார்த்த நாள்: 10 November 2010.
3. ↑  "‘The CPI(M) Has To Change Its Attitude To Win Bengal’". Tehelka Magazine, Vol 6, Issue 22, Dated 6 June 2009.. பார்த்த நாள்: 10 November 2010.
4. ↑  "Canning Purba". *Assembly Elections May 2011 Results* (Election Commission of India).. பார்த்த நாள்: 13 May 2011.
5. ↑
தஞ்சை அரண்மனை வளாக அருங்காட்சியகம்
கலைக்கூடம் தஞ்சாவூர், முகப்பு தோற்றம்
**தஞ்சைக் கலைக்கூடம்** எனபது தஞ்சை நகரில் உள்ள தஞ்சை அரண்மனை வளாகத்தில் அமைந்துள்ள ஒரு அருங்காட்சியகம் ஆகும். இது 1951 ஆம் ஆண்டு அமைக்கப்பட்டது.

கலைக்கூடத்தின் சிறப்பு
----------------------

இந்தக் கலைக்கூடம் உலகச் சிறப்பு பெற்றதாகும். உலகத்தில் எங்கும் காணக்கிடைக்காத சில தெய்வ செப்புத் திருமேனிகள் இக்கலைக்கூடத்தில் உள்ளன. இக் கலைக்கூடத்தில் 7ஆம் நூற்றாண்டு முதல் 17ஆம் நூற்றாண்டு வரையான காலகட்டத்தைச் சேர்ந்த நூற்றுக்கும் மேற்பட்ட சிலைகள் உள்ளன. இக்கலைக்கூடத்தில் உள்ள செப்புச் சிலைகளும் கற்சிலைகளும் பெரும்பாலும் தஞ்சையை ஆண்ட புகழ்மிக்க சோழ மன்னர்கள் காலத்தவை. சில விஜயநகர பரம்பரையில் வந்த தெலுங்கு நாயக்க மன்னர்கள் காலத்தவை, எஞ்சிய சில மராட்டிய மன்னர் காலத்தவை.

வரலாறு
------

1951ஆம் ஆண்டின் முற்பகுதியில் கல்கத்தா தொல்லியல் ஆய்வாளர் ஒருவர் தஞ்சை வந்திருந்தபோது கருந்தட்டான் குடியில் வடவாற்றின் வடகரையில் கவனிப்பாரற்றுக் கிடந்த பிரம்மன் சிலை ஒன்றின் அழகில் மயங்கி அதைக் கல்கத்தாவுக்கு எடுத்துச் செல்ல விரும்பினார். அதற்கு அங்குள்ள மக்கள் எதிர்ப்பு தெரிவித்தனர். இதனால் இச்சிலையை அப்போது தஞ்சை மாவட்ட ஆட்சியராக இருந்த டி. கே. பழனியப்பன் பார்வையிடச் சென்றபோது அங்குள்ள மக்கள் இச்சிலையைத் தஞ்சை மாவட்டத்திற்கு வெளியே எடுத்துச் செல்லக் கூடாது என வலியுறுத்தியதைக் கண்டு சிலையைத் தஞ்சை அரண்மனைக் கட்டடத்திற்குப் பாதுகாப்பாக எடுத்து வந்தார். இதன் பிறகு இதுபோல மாவட்டத்தில் கவனிப்பாரற்று உள்ள சிலைகளைக்கொண்டு கலைக்கூடம் அமைக்கும் யோசனையில் மாவட்டத்தில் உள்ள இதுபோன்ற சிலைகளைத் திரட்டினார். பூமியில் புதைந்துகிடந்து கிடைத்த செப்புச்சிலைகள், கோயிலில் வழிபாடு இல்லாமல் உள்ள செப்புச் சிலைகள் ஆகியவற்றைச் சேகரித்து இக்கலைக்கூடம் 09.12.1951 (ஞாயிற்றுக்கிழமை) இல் அமைக்கப்பட்டது.

கலைக்கூடச் சிலைகள் சில
----------------------

* உமையொருபாகர்உமையொருபாகர்
* பிட்சை உகந்தபெருமான்பிட்சை உகந்தபெருமான்
* சந்திரசேகரர்சந்திரசேகரர்
* துர்கைதுர்கை
* யானை உரித்த பெருமான்யானை உரித்த பெருமான்
* கங்காதரர்கங்காதரர்
* மூத்ததேவிமூத்ததேவி
* கங்காள மூர்த்திகங்காள மூர்த்தி
* கண்ணப்பன்கண்ணப்பன்
* பிட்சை உகந்தபெருமான்பிட்சை உகந்தபெருமான்
* சுகாசன மூர்த்திசுகாசன மூர்த்தி
* சிவனுமைமுருகுசிவனுமைமுருகு
* அர்த்தநாரி சிலைஅர்த்தநாரி சிலை
* பிரம்மா சிலைபிரம்மா சிலை
* தஞ்சாவூரில் உள்ள புத்தர் சிலைதஞ்சாவூரில் உள்ள புத்தர் சிலை
* கஜஸம்ஹரர் சிலைகஜஸம்ஹரர் சிலை
* முருகன் வள்ளி மற்றும் தெய்வானையுடன்முருகன் வள்ளி மற்றும் தெய்வானையுடன்
* மகாவிஷ்ணு சிலைமகாவிஷ்ணு சிலை
* மகாலட்சுமி சிலைமகாலட்சுமி சிலை
* கல்யாணசுந்தரர் சிலைகல்யாணசுந்தரர் சிலை

மேற்கோள்கள்
-----------

1. ↑
2. ↑

உசாத்துணை
---------

* கவின்மிகு தஞ்சைக் கலைக்கூடம், கோ.வீராசாமி,1989.
தம்பூர் பசவண்ணா கோயிலிலுள்ள நந்தி சிலை 
**தாம்பூர்** (*Tamboor* ) என்பது இந்திய மாநிலமான கர்நாடகாவின் தார்வாட் மாவட்டத்திள்ள ஒரு நகரமாகும். இது கல்கடகியில் இருந்து சுமார் 8 கி.மீ. தொலைவில் அமைந்துள்ளது.

பெயர்
-----

முந்தைய ஆண்டுகளில் தாமிரம் பெருமளவில் கிடைத்ததால் தாம்பூர் என்ற பெயர் கிராமத்திற்கு வந்தது. "தாமிர நகர்" தாம்ரூர் எனவும் பின்னர் தாம்பூர் என மாறியது.

நிலவியல்
--------

தாம்பூர் மேற்குத் தொடர்ச்சி மலையில் அமைந்துள்ளது. இங்குள்ள அடர்ந்த காடுகளில் புலிகள், புள்ளிமான்கள், யானைகள், பாம்பு மற்றும் பிற வனவிலங்குகளைக் கொண்டுள்ளன. தாம்பூர் ஏரி, சாது ஷாஹித் தர்கா, காளி நதி, அனாசி மலைக்காடுகள், சுபா அணை ஆகியவை உள்ளூர் ஆர்வமுள்ள பிற பகுதிகளாகும்.

போக்குவரத்து
------------

கல்கடகியிலிருந்து , ஹூப்ளி, தார்வாடு மற்றும் எல்லாபூருக்கு தேவிகொப்பா வழியாக தினசரி மூன்று பேருந்துகள் இயக்கப்படுகின்றன. அருகிலுள்ள இடங்கள்: கல்கடகி, தார்வாடு, ஹூப்ளி மற்றும் எல்லாபூர் .

பசவண்ணா கோயில்
--------------

 தம்பூர் பசவண்ணா கோயில்
வீர சைவ நம்பிக்கையுள்ள மக்களுக்கு தாம்பூர் ஒரு முக்கியமான யாத்திரை மையமாகும். அவர்களின் மிகவும் மதிப்பிற்குரிய பசவருக்கு இங்கு கோயில் உள்ளது. 12 ஆம் நூற்றாண்டில், சாளுக்கியர்ளும், மேலைக் கங்கர்களும் இங்கு ஆட்சி செய்தனர். தாம்பூர் கர்நாடகா முழுவதிலுமிருந்து வரும் யாத்ரீகர்களை ஒரு முக்கிய சமூகமாக ஈர்க்கின்றன அல்லது `பஞ்சம்சாலி வீர சைவர்கள்' இங்கு தவறாமல் வருகை தருகின்றன.

தம்பூர் (தம்பூர்) பசவண்ணா கோயில்   தேவ்கோப்பா வனத்தின் முடிவில் கல்கடகியில் இருந்து 11 கி.மீ தொலைவில் அமைந்துள்ளது.

மேற்கோள்கள்
-----------

1. ↑  "Alphabetical List of Monuments - Karnataka - Dharwad, Dharwad Circle, Karnataka". .
2. ↑  "Dharwad District". .
**அக்கலா** (*Aggala*)(சிங்களம்: අග්ගලා) என்பது பாரம்பரிய இலங்கை இனிப்பு ஆகும். இது வறுக்கப்பட்ட அரிசி உருண்டைகளை அடிப்படையாகக் கொண்டு தேங்காய்த் துருவல், வெல்லம் அல்லது வெல்லப்பாகு மற்றும் மிளகு கொண்டு தயாரிக்கப்படுகின்றன.

பாரம்பரியமாக வெயிலில் காயவைத்த புழுங்கல் அரிசியைப் பொடியாக அரைத்து (மாற்றாக அரிசி மாவைப் பயன்படுத்தலாம்) துருவிய அல்லது காய்ந்த தேங்காய், துருவிய வெல்லம் (கூந்தற்பனை அல்லது சர்க்கரையுடன் மாற்றலாம்), மிளகு மற்றும் தண்ணீருடன் கலக்கப்படுகிறது. பின்னர் சிறிய உருண்டைகளாக உருட்டப்பட்டு, அரிசி தூள்/மாவுடன் பூசப்படுகிறது. இலவங்கப்பட்டை பொடி மற்றும் வறுத்த எள்ளுடன் உருண்டைகளாக உருட்டியும் இதனைத் தயாரிக்கலாம். இவை சிற்றுண்டிகளாக உண்ணப்படுகின்றன.

மேற்கோள்கள்
-----------

1. ↑  Fernando, Mervyn; Peiris, Harrison (1973). *Moonstone Guide to Ceylon (Sri Lanka)*. K. V. G. de Silva. பக். 38.
2. ↑  Duyff, R.L. (2003). *Nutrition and Wellness: Teachers Wraparound Edition*. Glencoe/McGraw-Hill School Publishing Company. .
3. ↑  A Recipe for Aggala at Infolanka.com
4. ↑  Dissanayake, Chandra (1968). *Ceylon Cooking*. Metro Printers. பக். 336.
செம்புற்றுப் பழங்களின் சிதைவை பின்னோக்கிக் காட்டும் காணொளி
மரத்திலிருந்து விழுன்த பின்னர் சிதைவின் பின்னர் அழுகிய நிலையிலிருக்கும் ஆப்பிள் பழம்
காட்டில் விழுந்திருக்கும் மரமொன்றின் உயிர்ச்சிதைவு
உயிர்ச்சிதைவு (Decomposition) அல்லது அழுகல் (Rot) என்பது இறந்த கரிமச் சேர்மங்கள் கார்பனீராக்சைடு, நீர், எளிய சர்க்கரைகள் மற்றும் தாது உப்புகள் போன்ற எளிய கரிம அல்லது கனிமப் பொருட்களாக உடைக்கப்படும் செயல்முறையாகும். இந்த செயல்முறை ஊட்டக்கூறுச் சுழற்சியின் ஒரு பகுதியாக இருப்பதுடன், உயிர்க்கோளத்தில் பௌதிக இடத்தை ஆக்கிரமித்துள்ள வரையறுக்கப்பட்ட பொருட்களை மறுசுழற்சி செய்வதற்கும் அவசியமானது. உயிரினங்களின் உடல்கள் இறந்த சிறிது நேரத்திலேயே சிதைவடையத் தொடங்குகின்றன. புழுக்கள் போன்ற விலங்குகளும் கரிமப் பொருட்களை சிதைக்க உதவுகின்றன. இதைச் செய்யும் உயிரினங்கள் சிதைப்பிகள் (decomposers) அல்லது மக்குண்ணிகள் (detritivores) என்று அழைக்கப்படுகின்றன. வெவ்வேறு உயிரினங்கள் ஒரே மாதிரியாக சிதைவதில்லை என்றாலும், அவை அனைத்தும் ஒரு குறிப்பிட்ட மாதிரியான சிதைவு வரிசை நிலைகளுக்கு உட்படுகின்றன. உயிர்ச்சிதைவு பற்றி ஆய்வு செய்யும் அறிவியல் பொதுவாக 'கல்லறை' (tomb) என்று பொருள்படும் 'taphos' என்ற கிரேக்கச் சொல்லிலிருந்து பெறப்பட்ட taphonomy என்று குறிப்பிடப்படுகிறது. இதனைத் தமிழில் *தொல்லுயிரெச்சத் தோற்றவியல்* எனலாம். நீண்ட கால செயலற்ற நிலையில் அல்லது உறங்குநிலையில் இருக்கும் உயிரினங்களுக்குச் சிதைவு ஒரு படிப்படியான செயல்முறையாகவும் இருக்கலாம்.

மேற்கோள்கள்
-----------

1. ↑  Lynch, Michael D. J.; Neufeld, Josh D. (2015). "Ecology and exploration of the rare biosphere". *Nature Reviews Microbiology* **13** (4): 217–29. doi:10.1038/nrmicro3400. பப்மெட்:25730701.
**குருதித் தெளியம்** (Serum (blood) என்பது குருதி நீர்மத்தில் இருந்து நாரீனி அகற்றப்பட்ட பின்னர் பெறப்படும் நீர்மப் பொருளாகும். குருதியில் உள்ள குருதி உயிரணுக்கள், மற்றும் குருதி உறைதல் காரணியான நாரீனி தவிர்ந்த பகுதியே குருதித் தெளியம் ஆகும். குருதி உறைதலுக்கான புரதங்கள் தவிர்ந்த ஏனைய அனைத்து புரதங்களையும் குருதித் தெளியம் கொண்டிருக்கும். இவற்றுள் இயக்குநீர்கள், பிறபொருளெதிரிகள், பிறபொருளெதிரியாக்கிகள் என்பன அடங்கும். குருதி தெளியமானது அயனிகள், வேறு மருந்துகள், நுண்ணுயிர்கள் போன்ற வெளிப் பதார்த்தங்களையும் கொண்டிருக்கும்.   

நோய் ஆய்வுறுதி செய்யப்படுவதற்கு குருதி தெளியத்தில் செய்யப்படும் பல பரிசோதனைகள் உதவும். குருதியில் மையவிலக்கு விசை பயன்பாடு மூலம் குருதி உயிரணுக்கள் அகற்றப்படும்போது, குருதி நீர்மம் தனிப்படுத்தப்படும். அதனை குருதி உறைதலுக்கு உள்ளாக்கும்போது, நாரீனியும், வேறு குருதி உறைதல் காரணிகளும் அகற்றப்பட்டு, குருதித் தெளியம் பெறப்படும். சில சமயம் சில குருதி உறைதல் காரணிகள் குருதித் தெளியத்தில் எஞ்சியிருப்பதும் உண்டு.

மேற்கோள்கள்
-----------

* Martin, Elizabeth A. தொகுப்பாசிரியர் (2007). *Concise Medical Dictionary* (7th ). ஆக்சுபோர்டு: ஒக்ஸ்போர்ட் பல்கலைக்கழகப் பதிப்பகம். பன்னாட்டுத் தரப்புத்தக எண்:0192806971.. பார்த்த நாள்: 8 September 2009.
* Wang, Wendy; Srivastava, Sudhir (2002). "Serological Markers". *Encyclopedia of Public Health* **4**.  Ed. Breslow, Lester. நியூயார்க் நகரம்: Macmillan Reference USA. 1088–1090. அணுகப்பட்டது 8 September 2009.

வெளியிணைப்புகள்
---------------

* Blood பரணிடப்பட்டது 2009-10-08 at the வந்தவழி இயந்திரம்